Tired boud

An tired boud a zo ur sin diakritek eus al lizherenneg latin.

à b̀ d̀ è f̀ h̀ ì j̀ m̀ ò p̀ q̀ ù v̀ ẁ x̀

 e galleg e sinifi emañ digor ar vogalenn "e"
 en italianeg e verk ar pouez-mouezh, pa vez direizh : libertà, virtù, caffè
 e katalaneg e verk ur vogalenn lemm ha pouezmouezhiet : català, enciclopèdia, història...
 e gouezeleg Skos e verk eo hir ar vogalenn.
 merkañ a ra an ton-mouezh war-ziskenn e viêtnameg, e pinyin...
 ar galleg a ra gant à ha gant ù evit dishañvalout homografoù : çà et là e-skoaz ça la fait ?, où es-tu e-skoaz vrai ou faux.
 ar brezhoneg a ra memes mod evit dishañvalout ar ger-mell "ar" diouzh an araogenn "àr" (= war) : àr ar gador.
 an ù brezhoneg en daouad "où" a verk un "aou" dibouez-mouezh (pe da vezañ distaget "aou" ma kouezh ar pouez-mouezh warnañ). Dindan an taol-mouezh ez eo "aou" en-dro : gouloù ha goulaouiñ, deroù ha deraouiñ da skouer. Kavet e vez kalzik en dibennoù liester, evel taolioù da skouer.

Rummad:Sistemoù-skritur alfabetek
Rummad:Doareoù-skrivañ
Rummad:Lizherennegoù
Rummad:Lizherenneg latin
Rummad:Arouezioù diforc'hañ
Rummad:Brezhoneg